২০২৫ সালে গ্রীষ্মমন্ডলীয় ঘূর্ণিঝড়

২০২৫ সালে, গ্রীষ্মমন্ডলীয় ঘূর্ণিঝড় সাতটি প্রধান জলাশয়ে তৈরি হবে, যেগুলো সাধারণত গ্রীষ্মমন্ডলীয় ঘূর্ণিঝড় অববাহিকা নামে পরিচিত। বিভিন্ন আবহাওয়া সংস্থা ঘূর্ণিঝড়ের নামকরণ করে, যখন তার সর্বোচ্চ বাতাসের গতি ৩৫ নট (৬৫ কিমি/ঘন্টা; ৪০ মাইল/ঘন্টা) অতিক্রম করে। এ বছর এখন পর্যন্ত সবচেয়ে শক্তিশালী ঘূর্ণিঝড় হলো ভিন্স, যার ব্যারোমেট্রিক চাপ ন্যূনতম ৯২৩ hPa (২৭.২৬ inHg); সবচেয়ে প্রাণঘাতী ঘূর্ণিঝড় হলো জুড, যার ফলে দক্ষিণ-পূর্ব আফ্রিকায় অন্তত ২১ জন মারা গেছেন; আর সবচেয়ে ব্যয়বহুল ঘূর্ণিঝড় হলো গ্যারেন্স, যা $৯৪০ মিলিয়ন ডলারের ক্ষতি করেছে এবং সর্বোচ্চ সঞ্চিত ঘূর্ণিঝড় শক্তি (ACE) সূচক অর্জন করেছে। কলোরাডো স্টেট ইউনিভার্সিটির (CSU) হিসাব অনুযায়ী, সাতটি অববাহিকা মিলিয়ে এই বছরের মোট ACE সূচক ২১৩.১ ইউনিট। বিশ্ব আবহাওয়া সংস্থা (WMO) কর্তৃক মনোনীত আঞ্চলিক বিশেষায়িত আবহাওয়া কেন্দ্র (RSMC) অথবা গ্রীষ্মমন্ডলীয় ঘূর্ণিঝড় সতর্কীকরণ কেন্দ্র (TCWC) এসব ঘূর্ণিঝড় পর্যবেক্ষণ করে থাকে, যেগুলো হল: জাতীয় হারিকেন কেন্দ্র (NHC), কেন্দ্রীয় প্রশান্ত মহাসাগরীয় হারিকেন কেন্দ্র (CPHC), জাপান আবহাওয়া সংস্থা (JMA), ভারতীয় আবহাওয়া বিভাগ (IMD), মেটিও-ফ্রান্স (MFR), ইন্দোনেশিয়ার আবহাওয়া, জলবায়ু ও ভূ-ভৌতিক সংস্থা (BMKG), অস্ট্রেলিয়ান ব্যুরো অফ মেটিওরোলজি (BoM), পাপুয়া নিউ গিনির জাতীয় আবহাওয়া পরিষেবা (PNGNWS), ফিজি আবহাওয়া পরিষেবা (FMS) এবং নিউজিল্যান্ডের মেট সার্ভিস। অনানুষ্ঠানিক হলেও উল্লেখযোগ্য সতর্কীকরণ কেন্দ্রগুলোর মধ্যে রয়েছে ফিলিপাইনের বায়ুমণ্ডলীয়, ভূ-ভৌতিক ও জ্যোতির্বিদ্যা পরিষেবা প্রশাসন (PAGASA, যদিও এটি ফিলিপাইনের মধ্যে সরকারিভাবে স্বীকৃত), যুক্তরাষ্ট্রের যৌথ টাইফুন সতর্কীকরণ কেন্দ্র (JTWC) এবং ব্রাজিলিয়ান নেভি হাইড্রোগ্রাফিক সেন্টার।

## সারাংশ
থাম্ব|S২০২৫ সালে স্যাফির-সিম্পসন স্কেলে কমপক্ষে ৩ নম্বর শ্রেণীতে পৌঁছানো নয়টি গ্রীষ্মমন্ডলীয় ঘূর্ণিঝড়ের স্যাটেলাইট ছবি, জানুয়ারীতে ডিকেলেডি থেকে এপ্রিলে এরোল পর্যন্ত । এর মধ্যে, ভিন্স (প্রথম সারিতে তৃতীয় চিত্র) সবচেয়ে তীব্র, যার সর্বনিম্ন কেন্দ্রীয় চাপ ৯২৩ hPa।

## সিস্টেম

### জানুয়ারী
[থাম্ব|[ঘূর্ণিঝড় ভিন্স (২০২৫)|ঘূর্ণিঝড় ভিন্স]]
জানুয়ারি মাসে, আন্তঃক্রান্তীয় অভিসৃতি অঞ্চল (ITCZ), যা গ্রীষ্মমন্ডলীয় তরঙ্গ গঠনের অনুকূল পরিবেশ তৈরি করে, দক্ষিণ গোলার্ধে অবস্থান করে এবং সাধারণত মে মাস পর্যন্ত সেখানেই থাকে। এর ফলে উত্তর গোলার্ধে ঘূর্ণিঝড়ের সৃষ্টি তুলনামূলকভাবে বিরল হয় এবং সেগুলো সাধারণত অ-ক্রান্তীয় উৎস থেকে উৎপন্ন হয়। মাসটির জলবায়ুও ঘূর্ণিঝড় গঠনে গুরুত্বপূর্ণ ভূমিকা রাখে। দক্ষিণ গোলার্ধের অববাহিকাগুলোর মধ্যে, অস্ট্রাল গ্রীষ্মের শীর্ষ সময় হিসেবে জানুয়ারি মাস ইতিহাসে ঝড়ের সংখ্যার দিক থেকে সবচেয়ে সক্রিয় মাস হিসেবে পরিগণিত। উত্তর গোলার্ধের চারটি অববাহিকার মধ্যে জানুয়ারি মাসে কোনোটিই বিশেষভাবে সক্রিয় থাকে না, কারণ এটি শীতকালীন মৌসুম, তবে পশ্চিম প্রশান্ত মহাসাগরীয় অববাহিকায় মাঝে মাঝে দুর্বল গ্রীষ্মমন্ডলীয় ঝড় দেখা যায়। ২০২৫ সালের জানুয়ারি মাসটি ছিল অস্বাভাবিকভাবে সক্রিয়, এ মাসে মোট বারোটি সিস্টেম তৈরি হয় এবং সাতটি ঝড়ের নামকরণ করা হয়। মাসটির শুরুতেই দক্ষিণ-পশ্চিম ভারত মহাসাগরে ঘূর্ণিঝড় ডিকেলেডি সৃষ্টি হয়, যা তীব্র হয়ে একটি বড় ঘূর্ণিঝড়ে পরিণত হয় এবং মাদাগাস্কারের আন্তসিরানানা ও মোজাম্বিকের নামপুলা প্রদেশে দুইবার স্থলভাগে আঘাত হানে। ঘূর্ণিঝড় এলভিস ও ফাইদাও তৈরি হলেও পরবর্তীতে MFR-এর ঝড়-পরবর্তী বিশ্লেষণে এগুলোকে নিম্নচাপে শ্রেণীবদ্ধ করা হয়। একই সময়ে, ৬ জানুয়ারি দক্ষিণ প্রশান্ত মহাসাগরীয় অববাহিকায় স্বল্পস্থায়ী ঘূর্ণিঝড় পিটা সৃষ্টি হয়, যা কয়েকটি দ্বীপকে প্রভাবিত করে। পরবর্তীতে, ১৭ জানুয়ারি অস্ট্রেলিয়ান অববাহিকায় ঘূর্ণিঝড় সিন সৃষ্টি হয়, যা দ্রুত তীব্র হয়ে শ্রেণী-৩ গ্রীষ্মমন্ডলীয় ঘূর্ণিঝড়ে পরিণত হয় এবং ডিকেলেডির পর বছরের দ্বিতীয় প্রধান ঘূর্ণিঝড় হিসেবে চিহ্নিত হয়। একই মাসে ঘূর্ণিঝড় তালিয়াহ এবং ঘূর্ণিঝড় ভিন্স সৃষ্টি হয়, যার মধ্যে ভিন্স দক্ষিণ-পশ্চিম ভারত মহাসাগরে অত্যন্ত তীব্র ঘূর্ণিঝড়ে পরিণত হয়ে জানুয়ারির সবচেয়ে শক্তিশালী ঘূর্ণিঝড়ে পরিণত হয়।

#### '''ফেব্রুয়ারী'''
২০২৫ সালের ফেব্রুয়ারি ছিল অত্যন্ত সক্রিয় একটি মাস, যা রেকর্ডকৃত তথ্য অনুযায়ী এখন পর্যন্ত তৃতীয় সর্বাধিক সক্রিয় ফেব্রুয়ারি মাস হিসেবে বিবেচিত হয়। এ মাসে মোট বারোটি সিস্টেম গঠিত হয় এবং সাতটি ঝড়ের নামকরণ করা হয়, যার মধ্যে সাতটি গ্রীষ্মমন্ডলীয় ঘূর্ণিঝড় ক্যাটাগরি ৩ বা তার বেশি তীব্রতায় পৌঁছায়—যা ২০০৩ সালে রেকর্ড শুরু হওয়ার পর থেকে ফেব্রুয়ারিতে সর্বোচ্চ। ঐতিহাসিকভাবে, ফেব্রুয়ারি মাস কার্যক্রমের দিক থেকে জানুয়ারির অনুরূপ, এবং বেশিরভাগ ঘূর্ণিঝড় দক্ষিণ গোলার্ধে গঠিত হয়, যদিও ২০২৫ সালে একটি বিরল পশ্চিম প্রশান্ত মহাসাগরীয় বিশৃঙ্খলা দেখা গেছে। দক্ষিণ গোলার্ধে মৌসুমি বায়ু প্রবাহের উচ্চতার কারণে জানুয়ারির তুলনায় সামগ্রিকভাবে ঝড়ের সংখ্যা কিছুটা কম হলেও, ফেব্রুয়ারিতে সাধারণত অধিক তীব্র ঘূর্ণিঝড় দেখা যায়। উত্তর গোলার্ধে ফেব্রুয়ারি তুলনামূলকভাবে কম সক্রিয় থাকে; এই মাসে পূর্ব বা মধ্য প্রশান্ত মহাসাগরে কোনো গ্রীষ্মমন্ডলীয় ঘূর্ণিঝড় সৃষ্টি হয়নি এবং আটলান্টিকেও কোনও ঘূর্ণিঝড় গঠিত হয়নি। এমনকি পশ্চিম প্রশান্ত মহাসাগরেও, ২০২৫ সালের ফেব্রুয়ারিতে কোনো টাইফুন-শক্তির ঝড় দেখা যায়নি—যা ২০১৫ সালের টাইফুন হিগোসের পর প্রথম। মাসটি সক্রিয়ভাবে শুরু হয় জানুয়ারিতে গঠিত পাঁচটি সিস্টেম—ফাইদা, 13U, ভিন্স, তালিয়াহ এবং 05F—ফেব্রুয়ারি পর্যন্ত স্থায়ী থাকার মাধ্যমে। এরপর ৭ ফেব্রুয়ারি অস্ট্রেলিয়ার কিম্বারলি অঞ্চলের কাছে ঘূর্ণিঝড় জেলিয়া গঠিত হয়, যা দ্রুত তীব্র হয়ে ক্যাটাগরি ৫ গ্রীষ্মমন্ডলীয় ঘূর্ণিঝড়ে পরিণত হয় এবং পরবর্তীতে ক্যাটাগরি ৪ শক্তিতে ডি গ্রে উপকূলে স্থলভাগে আঘাত হানে। ২০ ফেব্রুয়ারি অস্ট্রেলিয়ান অঞ্চলে আরও দুটি ঘূর্ণিঝড়—বিয়ানকা ও আলফ্রেড—গঠিত হয়, একই সময়ে দক্ষিণ-পশ্চিম ভারত মহাসাগরে মাদাগাস্কারের কাছে আরও দুটি ঘূর্ণিঝড়—গ্যারেন্স ও হোন্ডে—সৃষ্টি হয়। গ্যারেন্স ২৭ ফেব্রুয়ারি একটি তীব্র গ্রীষ্মমন্ডলীয় ঘূর্ণিঝড়ে পরিণত হয় এবং পরের দিন সামান্য দুর্বল হয়ে রিইউনিয়নের উত্তরাংশে আঘাত হানে।

### মার্চ
২০২৫ সালের মার্চ মাসে পূর্ববর্তী মাসগুলির তুলনায় সামগ্রিকভাবে ঘূর্ণিঝড় কার্যকলাপ কম ছিল। দক্ষিণ গোলার্ধে মৌসুমের শীর্ষ সময় সাধারণত ফেব্রুয়ারিতে শেষ হয়ে যায় এবং মার্চে বর্ষা দুর্বল হতে শুরু করে, ফলে ঝড়ের সংখ্যা হ্রাস পায়। তবুও, এই সময়ে জানুয়ারি বা ফেব্রুয়ারির তুলনায় কখনো কখনো অধিক তীব্র গ্রীষ্মমন্ডলীয় ঘূর্ণিঝড় দেখা যায়। অপরদিকে, উত্তর গোলার্ধের অববাহিকাগুলিতে সমুদ্র পৃষ্ঠের তাপমাত্রা এখনও ঘূর্ণিঝড় গঠনের জন্য যথেষ্ট অনুকূল নয়, তবে একটি ব্যতিক্রম হলো পশ্চিম প্রশান্ত মহাসাগর, যেখানে জানুয়ারি থেকে এপ্রিলের মধ্যে প্রায়শই দুর্বল নিম্নচাপ দেখা যায়। মার্চ মাসে মোট পাঁচটি ঝড় সৃষ্টি হয়, যার সবকটিরই নামকরণ করা হয়। এ মাসে ঘূর্ণিঝড় আলফ্রেড, হোন্ডে ও গ্যারেন্স ফেব্রুয়ারিতে গঠিত হলেও মার্চ পর্যন্ত সক্রিয় ছিল। মাসটির সবচেয়ে শক্তিশালী ঝড় ছিল ঘূর্ণিঝড় কোর্টনি। এছাড়া মাসের শুরুতে ঘূর্ণিঝড় জুড দক্ষিণ-পূর্ব আফ্রিকায় আঘাত হানে, যার ফলে ২১ জনের মৃত্যু ঘটে।

### এপ্রিল
মার্চ মাসে দক্ষিণ গোলার্ধে ঘূর্ণিঝড় গঠনে যেসব বাধা দেখা দেয়, এপ্রিল মাসে সেগুলি আরও স্পষ্টভাবে পরিলক্ষিত হয়, ফলে এই মাসে গড় ঝড়ের সংখ্যা মার্চ মাসের তুলনায় অর্ধেকেরও কম হয়ে থাকে। যদিও কার্যকলাপ সীমিত, তবুও তা উত্তর গোলার্ধের তুলনায় বেশি থাকে, পশ্চিম প্রশান্ত মহাসাগরীয় অববাহিকার কিছু ব্যতিক্রম বাদে। ১৯৯৮ থেকে ২০১৬ সালের মধ্যে প্রতিটি প্রশান্ত মহাসাগরীয় টাইফুন ঋতুতে জানুয়ারি থেকে এপ্রিলের মধ্যে কিছু না কিছু কার্যকলাপ দেখা গেলেও অনেক ক্ষেত্রেই তা দুর্বল গ্রীষ্মমন্ডলীয় নিম্নচাপের মধ্যেই সীমাবদ্ধ ছিল। এর বিপরীতে, সেই একই সময়কালে আটলান্টিক অঞ্চলে মাত্র দুটি হারিকেন ঋতুতে এপ্রিল মাসে গ্রীষ্মমন্ডলীয় ঘূর্ণিঝড় গঠিত হয়েছিল। দক্ষিণ গোলার্ধে ক্রমান্বয়ে তাপমাত্রা হ্রাস এবং উত্তর গোলার্ধে এখনও তুলনামূলকভাবে কম তাপমাত্রার কারণে এপ্রিল এবং মে বিশ্বব্যাপী ঘূর্ণিঝড় গঠনের দিক থেকে সবচেয়ে কম সক্রিয় মাস হিসেবে বিবেচিত। ২০২৫ সালের এপ্রিল মাস এই প্রবণতার একটি উদাহরণ, যেখানে চারটি ঘূর্ণিঝড় সৃষ্টির রেকর্ড পাওয়া গেছে, যার মধ্যে তিনটির নামকরণ করা হয়। অস্ট্রেলিয়ান অববাহিকায় মাসটি শুরু হয় ঘূর্ণিঝড় এরোলের মাধ্যমে, যা পরবর্তীতে বছরের প্রথম ক্যাটাগরি ৫ সমতুল্য ঘূর্ণিঝড়ে পরিণত হয় এবং এপ্রিলের সবচেয়ে শক্তিশালী ঝড় হিসেবে বিবেচিত হয়। এরপর সৃষ্টি হয় ক্রান্তীয় নিম্নচাপ ৩০U। দক্ষিণ প্রশান্ত মহাসাগরীয় অববাহিকায় ঘূর্ণিঝড় ট্যাম গঠিত হয়, যা ভানুয়াতুতে স্বল্পমেয়াদি প্রভাব ফেলে। এছাড়া, ২০ এপ্রিল দক্ষিণ-পশ্চিম ভারত মহাসাগরে উপক্রান্তীয় ঝড় কান্টো গঠিত হয়, যা ২০২২ সালের এপ্রিলে উপক্রান্তীয় ঝড় ইসার পর ওই অঞ্চলে প্রথম উপক্রান্তীয় ঘূর্ণিঝড় হিসেবে চিহ্নিত হয়।

## বিশ্বব্যাপী প্রভাব
[ সম্পাদনা ]
এই সারণীতে গ্রীষ্মমন্ডলীয় ঘূর্ণিঝড় সাধারণত যে সাতটি অববাহিকা তৈরি করে, সেগুলি থেকে তথ্য যোগ করা হয়েছে। 

## বহিঃসংযোগ
**আঞ্চলিক বিশেষায়িত আবহাওয়া কেন্দ্র**

* মার্কিন জাতীয় হারিকেন কেন্দ্র। (RSMC মিয়ামি)  - উত্তর আটলান্টিক, পূর্ব প্রশান্ত মহাসাগরীয়
* সেন্ট্রাল প্যাসিফিক হারিকেন সেন্টার (RSMC হনোলুলু)  - সেন্ট্রাল প্যাসিফিক
* জাপান আবহাওয়া সংস্থা (RSMC টোকিও)  - পশ্চিম প্রশান্ত মহাসাগরীয়
* ভারত আবহাওয়া বিভাগ (RSMC নয়াদিল্লি)  - বঙ্গোপসাগর এবং আরব সাগর
* আবহাওয়া-ফ্রান্স - লা রিইউনিয়ন (RSMC লা রিইউনিয়ন)  - দক্ষিণ-পশ্চিম ভারত মহাসাগর 30°E থেকে 90°E পর্যন্ত
* ফিজি আবহাওয়া পরিষেবা (RSMC Nadi)  – দক্ষিণ প্রশান্ত মহাসাগরীয় অঞ্চল, ১৬০° পূর্বের পশ্চিমে, ২৫° দক্ষিণের উত্তরে

**ক্রান্তীয় ঘূর্ণিঝড় সতর্কীকরণ কেন্দ্র**

* ইন্দোনেশিয়ার আবহাওয়া, জলবায়ু এবং ভূ-ভৌতিক সংস্থা (TCWC জাকার্তা)  - দক্ষিণ ভারত মহাসাগর 90°পূর্ব থেকে 141°পূর্ব পর্যন্ত, সাধারণত 10°দক্ষিণ অক্ষাংশের উত্তরে।
* অস্ট্রেলিয়ান আবহাওয়া ব্যুরো (TCWC মেলবোর্ন) , ( সাত দিনের পূর্বাভাস ) – দক্ষিণ ভারত মহাসাগর এবং দক্ষিণ প্রশান্ত মহাসাগর 90°E থেকে 160°E পর্যন্ত, সাধারণত 10°E এর দক্ষিণে।
* পাপুয়া নিউ গিনি জাতীয় আবহাওয়া পরিষেবা (TCWC পোর্ট মোরেসবি)  - দক্ষিণ প্রশান্ত মহাসাগর ১৪১°পূর্ব থেকে ১৬০°পূর্ব পর্যন্ত, সাধারণত ১০°দক্ষিণ অক্ষাংশের উত্তরে
* নিউজিল্যান্ড লিমিটেডের আবহাওয়া পরিষেবা (TCWC ওয়েলিংটন)  - দক্ষিণ প্রশান্ত মহাসাগরীয় অঞ্চল, ১৬০°পূর্বের পশ্চিমে, ২৫°দক্ষিণে দক্ষিণে

**অন্যান্য সতর্কীকরণ কেন্দ্র**

* ফিলিপাইনের বায়ুমণ্ডলীয়, ভূ-ভৌতিক এবং জ্যোতির্বিদ্যা পরিষেবা প্রশাসন - পশ্চিম প্রশান্ত মহাসাগরীয় অঞ্চল পর্যবেক্ষণ করে
* ব্রাজিলিয়ান নেভি হাইড্রোগ্রাফি সেন্টার - মেরিন মেটিওরোলজিক্যাল সার্ভিস - দক্ষিণ আটলান্টিক পর্যবেক্ষণ করে
* মার্কিন যৌথ টাইফুন সতর্কীকরণ কেন্দ্র - পূর্ব প্রশান্ত মহাসাগর, মধ্য প্রশান্ত মহাসাগর, পশ্চিম প্রশান্ত মহাসাগর, দক্ষিণ প্রশান্ত মহাসাগর, উত্তর ভারত মহাসাগর এবং দক্ষিণ-পশ্চিম ভারত মহাসাগর পর্যবেক্ষণ করে

## তথ্যসূত্র

বিষয়শ্রেণী:২০২৫ সালে ক্রান্তীয় ঘূর্ণিঝড়
বিষয়শ্রেণী:বছর অনুসারে ক্রান্তীয় ঘূর্ণিঝড়